8 нови случая на заразени с коронавирус в България. Общият им брой става 51, от които двама са починали. Това съобщи генерал-майор проф. д-р Венцислав Мутафчийски, директор на Военномедицинската академия (ВМА) и ръководител на Оперативния щаб за борба с коронавируса.

„В България са 8 нови случая“ на заразени с коронавирус, каза проф. Мутафчийски.

Той съобщи, че във ВМА са направени 83 проби. На базата на тези 83 проби са установени 6 положителни пациента. В Националната лаборатория са извършени 51 проби, две са са положителни. Във Варна 12 проби. Има една положителна,тя е потвърдена в Националния център. Така че за момента общо 8 са положителните проби, обясни проф. Мутафчийски.